STA โชว์งบฯ Q1/61 กำไรโตสนั่น 100 เท่าตัว หลังต้นทุนขายลด-บุ๊ครายได้พิเศษ
STA โชว์งบฯ Q1/61 กำไรโตสนั่น 100 เท่าตัว มาที่ 831.82 ลบ. จากปีก่อน 7.57 ลบ. หลังต้นทุนขายลด-บุ๊ครายได้พิเศษทดแทนค่าเสียหายไฟไหม้โรงงาน
14 พ.ค. 2561

บริษัท ศรีตรังแอโกรอินดัสทรี จำกัด (มหาชน) หรือ STA รายงานผลการดำเนินงานประจำไตรมาส 1/61 สิ้นสุดวันที่ 31 มี.ค.61 ดังนี้

โดยผลการดำเนินงานประจำไตรมาส 1/61 บริษัทมีกำไรเพิ่มขึ้น เป็นผลมาจากบริษัทมีค่าใช้จ่ายในการขายลดลงตามปริมาณการขายที่ลดลง รวมทั้งในไตรมาสที่ 1 ปี 2561 บริษัทมีรายได้อื่นบันทึกเป็นรายการพิเศษ (Non-recurring item) ที่เป็นค่าทดแทนความเสียหายเหตุไฟไหม้โรงงานแห่งหนึ่งของ PT Star Rubber ซึ่งได้รับต่อเนื่องจากปีก่อน รวมถึงเงินชดเชยประกันอื่นๆ จำนวนทั้งสิ้น 27.1 ล้านบาท นอกจากนี้บริษัทยังได้รับส่วนแบ่งกำไรจากเงินลงทุนในบริษัทร่วมและกิจการร่วมค้าเพิ่มขึ้น